Pinigai
Pasauly daugel pinigų kursuoja
Senų kaip žmonija sena.
Tarpu savęs jais žmonės santykiuoja –
Vadinas jie tai: aukso meilė ir aistra.

Vieni juos laiko egoizmo bankuos,
Kiti jais perkasi daugel malonumų valandų,
Nes myli jie save ir prieš save tik lankstos,
Ir galvas vainikuojasi puikybės vainiku.

Mes tikime: šie pinigai tvirti,
Bet vienąkart nupuola jie staiga
Ir visa griauna nusivylimo banga.

Yra dar kitas pinigas giliai širdy,
(Tvirtumą jo mum skelbia amžių eilės) –
Kančia paženklintas, tai Absoliuti Meilė.

Eilėraščiai